A kormányzati igazgatásról szóló 2018. évi CXXV. törvény 83. § (1) bekezdése alapján

a

**Belügyminisztérium**

pályázatot hirdet

**Támogatás-koordinációs Főosztály**

**ügyintéző (projektmenedzser)**

**álláshely** betöltésére.

**A kormányzati szolgálati jogviszony időtartama:**

Határozott idejű, várhatóan 2021.02.15-étől 2022.12.31-ig tartó kormányzati szolgálati jogviszony

**Foglalkoztatás jellege:**

Teljes munkaidő, heti 40 óra

**A munkavégzés helye:**

1051 Budapest, József Attila utca 2-4.

**Ellátandó feladatok:**

Az Európai Unió által a 2014-2020 időszakra létrehozott Belügyi Alapok keretében jóváhagyott projektek menedzselése és szakmai felügyeletének folyamatos ellátása.

**Főbb tevékenységi körök:**

A Belügyi Alapok Felelős Hatósága jogszabályban, valamint belső utasításokban meghatározott feladatainak támogatása, adminisztratív és szervezési feladatok ellátása. Kiemelten a pályázati kiírások megszervezésében, lebonyolításában beérkező pályázatok értékelésében, kedvezményezettek felkészítésében közreműködés; a jóváhagyott projektek megvalósításának felügyelete, ezen belül a projektek megvalósításának nyomon követése; projektek dokumentumalapú ellenőrzése; projektek zárásában történő közreműködés; projektek megvalósulásáról nyilvántartások vezetése; adatszolgáltatás; beszámolók készítése; kapcsolattartás az érintett szervezetekkel és kedvezményezettekkel.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Főiskolai, egyetemi szintű iskolai végzettség,
* Projektek megvalósításában, monitoring tevékenységében, ellenőrzésében szerzett legalább 1-3 éves szakmai tapasztalat,
* Felhasználói szintű MS Office (irodai alkalmazások),
* Elvárt kompetenciák: szervezőkészség, önálló munkavégzés, kreativitás.

**A pályázat elbírálásánál előnyt jelent:**

* Európai Unió által társfinanszírozott projektek menedzselésében, ellenőrzésében, monitoringjában vagy megvalósításában szerzett legalább 1 éves tapasztalat,
* Angol nyelvből középfokú „C” típusú általános nyelvvizsga, tárgyalási szintű nyelvtudás,
* Közbeszerzési eljárások bonyolításában szerzett, legalább 1-3 év szakmai tapasztalat.

**A pályázat részeként benyújtandó iratok, igazolások:**

* részletes fényképes szakmai önéletrajz,
* motivációs levél,
* nyilatkozat arról, hogy a pályázati anyagot az eljárásban résztvevők megismerhetik.

A pályázaton kérjük feltüntetni: ”TKFO projektmenedzser”.

**Az álláshely betölthetőségének időpontja:**

Az álláshely legkorábban a pályázatok elbírálását követően azonnal betölthető.

**A pályázat benyújtásának határideje:** 2021. 01. 31.

A pályázati kiírással kapcsolatosan további információt dr. Szedő Szilvia osztályvezető nyújt, a szilvia.szedo@bm.gov.hu címen v. a 36-1-441-1947-es telefonszámon.

**A pályázatok benyújtásának módja:**

Elektronikus úton Vígh Viktória részére a viktoria.vigh@bm.gov.hu e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium szakértő munkatársaiból álló szakmai bíráló bizottság értékeli. A kiválasztott pályázókat a bizottság szóbeli interjún hallgatja meg. A pályázat eredményéről a pályázók elektronikus értesítést kapnak. A 3 hónapnál nem régebbi hatósági erkölcsi bizonyítványt a nyertes pályázónak legkésőbb az álláshely betöltésekor kell eredetben benyújtania.

**A pályázat elbírálásának határideje:** 2021. 02. 14.